Príloha č. 1 Výzvy - Opis predmetu zákazky

**Opis predmetu zákazky**

Názov konkrétnej zákazky: „*Dodávka a distribúcia elektrickej energie pre Nemocnicu sv. Michala, r. 2025”*

Predmetom zákazky je zabezpečenie dodávky a distribúcie elektrickej energie do odberných miest podľa konkrétnych potrieb verejného obstarávateľa, vrátane prevzatia zodpovednosti za odchýlku v odberných miestach verejného obstarávateľa voči zúčtovateľovi odchýlok a za jej prepravu distribučnou sústavou do odberných miest formou zmluvy o dodávke elektriny v súlade so zákonom č. 251/2012 Z.z. o energetike v platnom znení počas obdobia **od 01.01.2025 – 31.12.2025** (pre uvedené obdobie ďalej len „Zmluvné obdobie").

Predpokladaný objem odobratej elektriny počas Zmluvného obdobia je **4 380 MWh** (ďalej len „Predpokladaný odber").

Charakter odberných miest: zdravotníckeho/administratívneho charakteru.

Uchádzač zabezpečí pre verejného obstarávateľa:

* individuálnu starostlivosť,
* bezplatné poradenstvo zamerané na znižovanie spotreby elektriny a
* obsluhu pre všetky odberné miesta zahrňujúcu aj odbornú podporu pri pripájaní nových odberných miest verejného obstarávateľa.

Poskytovateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou elektriny do odberného miesta odberateľa.

Povinnosťou Poskytovateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Poskytovateľ zabezpečí službu elektronického portálu zriadenú pre verejného obstarávateľa. Prostredníctvom služby elektronického portálu môže používateľ využívať informácie o svojich odberných miestach a histórii spotreby.

Zoznam odberným miest a predpokladaný objem odberu je uvedený v prílohe č. 2 Výzvy.